Amnesty Hearings — Pretoria — UNKNOWN

MEV VAN DER WALT: Ag, ek wil net graag, mnr die Voorsitter, die vorige dokument dan inhandig, wat nou betrekking gehad het op die ANC, as BEWYSSTUK C.
EXHIBIT C HANDED IN

MEV VAN DER WALT: En dan die ene van die Washington Post as BEWYSSTUK D.
EXHIBIT D HANDED IN

MEV VAN DER WALT: En ek wil nou net na aanleiding van wat u nou hier gelees het van die Washington Post, dit is baie beslis as 'n mens na die berig weer lees, praat die berig van daardie tyd, dit was nie voor 1990 nie.

UNKNOWN: Gewis nie, want hulle praat hierso van die begrafnis, hierdie T-hempies wat gedra is van
"We are not paper tigers, we are blood tigers ..."
Was op 'n begrafnis wat op 15 - net so 'n bietjie, enigiets tussen 15 en 26 November plaasgevind het, want hulle praat hierso van op 15 November is Mongwa Gelva se liggaam, is hy gevind en die 26ste November is die berig geskryf en toe was die begrafnis al agter die rug.  So dit was binne-in daardie tydperk.

MEV VAN DER WALT: So dit was binne daardie tydperk.
	U het ook sekere statistieke waarna u kan verwys.  Is dit korrek?

UNKNOWN: Voorsitter, ja, dit is statistieke wat uitgegee is deur die South African Institute of Race Relations.  Daar is 'n redelike groot kolom aan die onderkant wat praat van "political fatalities, 1984/1994".  En dan sal u daardie statistieke sien, van politieke sterftes van 1985.  Dan sal u sien 1985 was dit 879; 1986 1 298; 1987, 'n sterk afname, 661; 1988 1 149; 1989 1 403 - wat die hoogste was vir daardie hele tydperk.  So dit het maar so tussen 900 en
1 500 per jaar gesweef.  Toe in 1990 is daar 'n skielike styging.  Na 3 699, en u sal onthou dat die organisasies waaroor ons nou gepraat het, die ANC en die PAC en die Kommuniste Party, is in die begin van 1990, is hulle gewettig. So hierdie statistiek, dit is volgens jou wet op gemiddeldes kan dit nie binne die eerste maand van daardie jaar so hoog gewees het nie.  So dit het plaasgevind nadat hulle gewettig is.  Dan het dit voortgegaan.  In 1991 2706; 1992 3 347;  1993, 'n nuwe rekord hoogtepunt, 3 794; 1994 
2 434.  Dan is daar 'n klein kolommetjie, so links bo, wat praat van "political violence fatalities national", waar u kan sien dat vir die eerste sewe maande van 1995, het dit toe alreeds op 690 gestaan.  Daar is wel 'n afname gewees, maar as 'n mens daardie syfer projekteer na byvoorbeeld 1985/1987 toe, dan sou hy vir 1995 nog steeds ook meer gewees het as wat dit was voor die tyd.  	So die politieke geweld met dan nou politieke sterftes, het geweldig toegeneem.  Wat interessant is van hierdie statistiek, en dit is nou die South African Institute of Race Relations, het hulle heel bo-aan die bladsy, het hulle daar 'n statistiek van verskillende misdade, soos moord, roof, huisbraak, verkragting, voertuig diefstal, voertuig rowe, dan wonder 'n mens waarom word dit op dieselfde bladsy gesit. Sogenaamd gewone misdaad, waarom word dit op dieselfde bladsy gesit as politieke misdaad, is daar een of ander verband iewers te kry.

MEV VAN DER WALT: En dit blyk baie duidelik, as ek u getuienis reg verstaan, is dat die klimaat wat geheers het, die politieke klimaat voor die wettiging van hierdie organisasies, het beslis as 'n mens dit dan maar kan neem tot en met die verkiesing, nie veel verander nie.

UNKNOWN: Nee, die statistieke is baie duidelik daaroor.

MEV VAN DER WALT: Dankie, mnr die Voorsitter.  Ag, kan ek dan net hierdie statistieke dan inhandig as BEWYSSTUK E.  Baie dankie.
EXHIBIT E HANDED IN

MRS VAN DER WALT: Thank you very much.
NO FURTHER QUESTIONS BY MRS VAN DER WALT

HASSAN MALL: Mr Mpshe, have you had an opportunity to go through these papers?

UNKNOWN: Mr Chairman, I haven't had the opportunity to peruse them, but I am in a position that I can put questions.

HASSAN MALL: Certainly,  you may carry on.

UNKNOWN: Thank you, Mr Chairman. Mnr Van der Graaff, is die twee applikante, mnr Gerber en Van Eyck aan u bekend?

UNKNOWN: Ek dra kennis van hulle, maar ek is nie bekend aan hulle nie.

UNKNOWN: U dra nie kennis van hulle nie?

UNKNOWN: Ek dra kennis van hulle, ek is nie bekend aan hulle nie, so ek weet van hulle, maar ek ken hulle nie persoonlik op 'n baie besondere goeie vlak nie.

UNKNOWN: Wat weet u van hulle?

UNKNOWN: Wat ek van hulle weet is dat hulle op hierdie oomblik in die Zonderwater Gevangenis aangehou word, vir 'n beweerde moord wat hulle sou gepleeg het, wat hulle vonnisse uitdien, en dat hulle nou vandag voor hierdie Hof is om aansoek te doen om vrywaring vir die daad wat hulle gepleeg het.

UNKNOWN: Goed. Dra u enige kennis betreffende hulle aktiwiteite voordat hulle in die tronk sou beland het?

UNKNOWN: Nee, geensins.

UNKNOWN: Het u of dra u enige kennis dat die oorledene, Samuel Kagana 'n lid was van PAC?

UNKNOWN: Nee, ek dra geen kennis daarvan nie.

UNKNOWN: Van ANC?

UNKNOWN: Geen kennis daarvan nie.

UNKNOWN: Van Apla?

UNKNOWN: Nee.

UNKNOWN: Van enige politieke organisasie?

UNKNOWN: Nee.

UNKNOWN: Dankie, mnr die Voorsitter, dit is al.
GEEN VERDERE VRAE DEUR MNR MPSHE

HASSAN MALL: Mr Rossouw, are there any questions you would like to put to this witness?

MNR ROSSOUW: I have no questions, thank you, Mr Chairman.
NO QUESTIONS BY MR ROSSOUW

KRUISONDERVRAGING DEUR ADV PRINSLOO: Thank you, Mr Chairman.  Mnr Van der Graaff, ek wil net 'n dokument aan u toon, uitgegee deur die - published by the National Freedom Foundation.  Mag ek daarna verwys, mnr die Voorsitter, as BEWYSSTUK F.
BEWYSSTUK F HANDIG IN
	One copy should be handed to you.

UNKNOWN: Mr Chairman, may I lodge my objection in this regard?  The witness was led and his evidence in chief was finalised. I am fully aware of the fact that our guidelines are not a rule of thumb, they are flexible, but one was of the opinion that if such an occasion occurs, an application should first have been made to the chairman to allow further leading of the witness.

HASSAN MALL: Mr Mpshe, you are correct, our procedural guidelines are guidelines.  I realise that you have been taken by surprise that evidence is being led at a stage when the witness had already been led, but in the circumstances that we are confronted with here, I am prepared to allow Mr Rossouw to put such questions as he wishes to this witness.  Mr Mpshe, you may have an opportunity to consider your position and if you require time to decide whether you have any questions to put, you may apply for that.

UNKNOWN: I am indebted to you, Mr Chairman.

HASSAN MALL: Mr Rossouw?

ADV PRINSLOO: As you please, Mr Chairman.  Mr Van der Graaff ...

ADV PRINSLOO: Mnr Van der Graaff ... (tussenbeide).

HASSAN MALL: I called you by the wrong name, Mr Prinsloo, I'm sorry.

ADV PRINSLOO: As you please, Mr Chairman. Mnr Van der Graaff, voor u het u nou Bewysstuk F, 'n dokument getiteld "Special Report June 1991, Umkhonto weSizwe and South African Communist Party, (indistinct) in the 1990s."
Sien u dit daar?

UNKNOWN: Ja, dit is korrek, Voorsitter.

ADV PRINSLOO: Mnr Van der Graaff, is u bekend met die sogenaamde Operasie Vula wat geopenbaar is in 1990, Julie 1990?

UNKNOWN: Ja, ek is bekend daarmee, Voorsitter.

ADV PRINSLOO: In die dokument, Bewysstuk F, u sal kyk na die dokument, en ek verwys spesifiek nou na Operation Vula -" MKs gamble for power."
Sien u dit daar?

UNKNOWN: Ja, ek het hom, goed.